આજવા રોડ રાજલક્ષ્મી સોસાયટીમાં રહેતા જીતેન્દ્ર પરમારના પિતા જયંતીભાઇ પરમાર એકતાનગરમાં રહેે છે અને સેવાસદનમાં સફાઇ કામદાર તરીકે નોકરી કરતો અશોક ઉર્ફે ડોકટર રમણ સોલંકી તેની પાડોશમાં રહે છે. અશોક ઉર્ફે ડોકટરે શુક્રવારે રાત્રે 11-30 વાગે એકતાનગર નાકા પાસે આવેલ ચાની લારી પર તેના પિતા જયંતીભાઇ પરમારનું મકાન દોઢ લાખમાં વેચાણે માગ્યુ હતું અને બોલાચાલી કરી ઉગ્ર ઝઘડો કર્યો હતો. અશોક ઉર્ફે ડોકટરે જયંતીભાઇને માથામાં લોખંડની પાઇપ ફટકારી હતી અને તુષારે જયંતીભાઇને પકડી રાખ્યા બાદ આદીએ છાતીના ભાગે ફેંટો મારી ગંભીર ઇજા પહોંચાડી હતી. જયંતીભાઇનું ટૂંકી સારવાર દરમિયાન શનિવારે સાંજે મોત થયું હતું. જેથી પોલીસે હત્યાનો ગુનો નોંધવાની તજવીજ હાથ ધરી હતી.